Lav et referat af nedenstående tekst:

Tekst:
Oskar Hammar Linnemann er sammen med 13 andre filmentusiaster taget til Nordjylland for at optage deres hidtil største projekt. Over halvdelen af dem er fra Nordjylland. Derfor prøver de nu at tage deres projekt hjem. Og for instruktør Oskar Hammar Linnemann kan det ikke komme tættere på hjem. Kortfilmen bliver nemlig optaget i hans barndomshjem. - Den bygger meget på nogle sanseindtryk fra ens barndom. Ikke at den er bygget direkte fra mit liv, siger Oskar Hammar Linnemann og uddyber: - Og så filmer vi i mine forældres hus. Det er jo vante omgivelser, så det er super hyggeligt at være hjemme igen og gå rundt og chille. Vi bor her jo alle sammen i fire dage. Ni-årig i hovedrollen Kortfilmen 'Monsteret i Søen' er skrevet af Oskar Hammar Linnemann, og sidenhen har alle 13 været inde over planlægningen inden den officielle første dag med optagelser tirsdag. - Den handler kort sagt om Ulrik, som er en lille dreng, der ikke får opmærksomhed af sin mor og far. Han leger alene, og så bliver det et problem, fordi der er det her monster ude i en sø, fortæller instruktøren. Selvom størstedelen af holdet er vaskeægte nordjyder, så kommer hovedrollen, kun ni-årige Mikkel Nørbæk Pedersen, fra Vejle. Han var den heldige udvalgte, som nu er taget med resten af holdet til Nordjylland, efter han valgte at gå til audition. - Jeg har mest set lidt gyserfilm, og det var ret hyggeligt. Så jeg tænkte, at jeg egentlig gerne ville være med. Så først kom jeg på Facebook, så var der nogen, der så mig, og så kom jeg herhen, siger han. Med sig har han sin mor, som nu kan se sin søn folde sig ud som skuespiller. - Det er meget sjovt og meget spændende, fortæller Mikkel Nørbæk Pedersen om oplevelsen. Holdet har sat fire dage af til optagelser, inden de pakker ned igen. For at få produktionen op at køre, har holdet fået sponsoreret omkring 20.000 kroner, mens cirka 4.000 kroner er crowdfunded af familie og venner. Nu håber Oskar Hammar Lillemann bare, at kortfilmen om lille Ulrik kan blive til noget større. - Vi regner med at holde en premiere i Aalborg og Aarhus, og så tænker vi at sende det ud til en masse filmfestivaler, og så håber vi, at den kan vinde noget der. Indtil videre har vi et helt vildt stærkt hold og en sindssygt dygtig skuespiller, så jeg tænker, den har gode chancer, men man ved jo aldrig, slutter instruktøren.

Referat:
En gruppe unge filmskabere startede i dag optagelserne til deres nye kortfilm 'Monsteret i Søen'. Over de næste par dage holder de til i Nordjylland.